ઉપરાંત વોટ્સએપ જેવી સર્વિસ હવે ફક્ત સ્વજનો સાથે શાયરી કે જોક્સ કે ગુડમોર્નિંગનાં ઉછીના પિક્ચર્સની આપલે કરવા પૂરતી સીમિત નથી. હવે તો તમારા ક્લાયન્ટસ પણ અગત્યના મેસેજ કે ડોક્યુમેન્ટ્સ મેઇલ કરવાને બદલે વોટ્સએપ કરી દે છે. તકલીફ એ છે કે આ પ્રકારના કામના મેસેજીસનો મારો અલગ અલગ સર્વિસીઝ પર થાય છે! આપણે વારંવાર બધી સર્વિસ ચેક કરતા રહેવું પડે. ઉપરાંત મહત્વનો મેસેજ હોય તો તેને વોટ્સએપ જેવી સર્વિસમાં રાખી મૂકવાને બદલે પીસીમાં ડાઉનલોડ પણ કરવો પડે.